


ELŐTERJESZTÉS 
A Képviselő-testület Szervezeti és Működési Szabályzatáról szóló önkormányzati rendelete módosításához

Előadó: Szabó Ervin polgármester
Az előterjesztést készítette: Böröndyné Nagy Anikó aljegyző és Kovácsné Őri Zsuzsanna titkársági ügyintéző

Tisztelt Képviselő-testület!

[bookmark: _Hlk132958076]Nick község Önkormányzatának Képviselő-testülete a 11/2014.(XI.11.) önkormányzati rendeletében határozta meg a szervezeti és működési szabályait. A rendelet az eltelt időszakban több alkalommal került módosításra. Az alábbiakban részletezettek szerint a rendelet ismételt módosítására teszünk javaslatot. 
[bookmark: _Hlk219449263]Magyarország helyi önkormányzatairól szóló 2011. évi CLXXXIX törvény (továbbiakban: Mötv.) 53. § (1) bekezdése szerint: „A képviselő-testület a működésének részletes szabályait a szervezeti és működési szabályzatról szóló rendeletében határozza meg.”
1. 2026. július elsején hatályba lépett az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény (a továbbiakban: Módtv4.) 15. alcíme, amely a Mötv. módosításáról szóló rendelkezéseket tartalmaz. A módosítás nyomán a Mötv. 33. § (2) bekezdés új rendelet-alkotási kötelezettséget keletkeztetett. A képviselő-testület köteles a szervezeti és működési szabályzatában rendelkezni a 33. § (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel. A 33. § (1) bekezdése így szól: Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja (az e § alkalmazásában a továbbiakban: vagyoni szankció). Ismételt kötelezettségszegés esetén a csökkentés vagy a megvonás újra megállapítható. A módosítás érintette a méltatlanság esetköreit is. A Mötv. 38. § (1) bekezdésének új a) pontja szerint méltatlanság miatt a képviselő-testület határozatával megszünteti annak az önkormányzati képviselőnek a megbízatását, aki a vagyonnyilatkozat-tételi kötelezettségét elmulasztja, vagy a vagyonnyilatkozatában lényeges adatot, tényt szándékosan valótlanul közölt. 
A Mötv. módosult 39. § (3) bekezdése alapján a vagyonnyilatkozatot a szervezeti és működési szabályzatban erre kijelölt bizottság tartja nyilván és őrzi. (A korábbi szabályozás szerint a bizottság nyilvántartotta és ellenőrizte a vagyonnyilatkozatokat.) A módosítás új kötelezettségként írja elő, hogy az önkormányzati képviselő közérdekből nyilvános vagyonnyilatkozatát, a helyi önkormányzat honlapján közzé kell tenni. 
A Módtv4. 146/P. §-ban megállapított 33. § (2) bekezdése alapján a képviselő-testület szervezeti és működési szabályzatában legkésőbb 2026. október 31. napjáig rendelkezik a 33. § (2) bekezdése szerinti vagyoni szankcióról. 
Figyelemmel arra, hogy az önkormányzati és nemzetiségi önkormányzati képviselőkre, polgármesterekre (főpolgármesterre) az Integritás Hatóság bírságot nem szabhat ki, az Európai Uniós vállalásoknak megfelelően szükséges annak megteremtése, hogy kisebb súlyú – a hivatalvesztés szintjét el nem érő, ugyanakkor a csekély mulasztásnál nagyobb mérvű – jogsértések esetében lehetőség nyíljon az alkotmányos tisztségeket betöltő személyek vagyoni szankcionálására is.
A módosítás alapján a kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosság esetén a Mötv. rendszerében már jelenleg is adott megoldásokat veszi alapul. Eszerint a Mötv.-ben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja, amely ismételt kötelezettségszegés esetén a csökkentés vagy a megvonás újra megállapítható. A vagyoni szankció beépítése miatt tehát javasolt egy új 46/A. § beiktatása.  Mivel a Mötv. 33. § (1) bekezdése havi csökkentésről vagy megvonásról szól, ezért a szankciónak is havi csökkentésre vagy megvonásra kell vonatkozni. És tekintettel a jogszabály azon megfogalmazására, hogy a csökkentés és megvonás a kötelezettségeit megszegő képviselőre vonatkozik az igazolatlan hiányzás és a személyes érintettség be nem jelentése esetében is szükséges a csökkentést vagy megvonást havi összegre módosítani. A módosítással a megvonás összege nem változik. Ezért szükséges a rendelet 45-46. §-ának a módosítása is.
A Mötv. a Jogok és kötelezettségek alcím alatt a képviselőkre vonatkozóan rendelkezik, és a 66. § szerint a polgármester csak a képviselő-testület határozatképessége, döntéshozatala, működése szempontjából tekintendő önkormányzati képviselőnek. Ebből az is következik, hogy a kötelezettségek megszegésének szankcionálása szempontjából a polgármesterrel szemben automatikusan nem alkalmazható a képviselőkre megállapított szankció. Mivel a vagyonnyilatkozattételi szabályokat a Mötv. 72. § (4) bekezdése alapján a polgármesterre megfelelően alkalmazni kell, az ezzel kapcsolatos szankció a polgármesterrel szemben is alkalmazható, amennyiben társadalmi megbízatásban látja el a feladatot. A Mötv. 64. § (1) bekezdése szerint a polgármester tisztségét főállásban vagy társadalmi megbízatásban látja el. A Mötv. 71. § alapján a polgármester illetményre, a társadalmi megbízatású polgármester tiszteletdíjra jogosult. A Mötv.-ben nem található olyan rendelkezés, amely a képviselői tiszteletdíjak csökkentésének, megvonásának lehetőségét a polgármesteri illetményre is kiterjesztené. A közszolgálati tisztviselőkről szóló 2011. évi CXCIX. törvény 225/E. § (2) bekezdés b) pontja lehetővé teszi a polgármesterrel szemben kiszabható fegyelmi büntetésként az illetményének legfeljebb 20%-kal történő csökkentését. 

2. Mivel az Országgyűlés döntése értelmében a vármegye elnevezés 2026. október 1-től megye elnevezésre módosult a rendeletben két helyen szükséges a módosítás. 

3. Az 1. melléklet az átruházott hatásköröket sorolja fel. A településkép-érvényesítési eszközök (véleményezési, bejelentési és kötelezési eljárás) közül jelenleg a településképi bejelentési eljárás szerepel, mint a polgármesterre átruházott hatáskör. Az állami főépítész a Nick község helyi építési szabályzatáról szóló rendelet-tervezet felülvizsgálata kapcsán arra hívta fel a figyelmet, hogy a 419/2021.(VII.15.) Korm. rendelet az önkormányzat feladataként nevesíti a településképi véleményezési eljárás lefolytatását, ezért a rendelet-tervezet nem megfelelő, mert átruházott hatáskörben eljáró polgármestert említ, ami az SZMSZ rendeletben nem jelenik meg. Ugyanez igaz a kötelezési eljárás lefolytatására is. Mindezek miatt szükséges az 1. melléklet módosítása, mely szerint az önkormányzati településkép-érvényesítési eszközökkel kapcsolatos eljárást a polgármester hatáskörébe indokolt telepíteni. 

4. A 2. melléklet az aktív Egyesületeket sorolja fel, ez a felsorolás bővül a Nicki Forráskút Települési Értékekért Egyesülettel. 

Kérem a Tisztelt Képviselő-testületet a rendelet-tervezet megtárgyalására és elfogadására!

Répcelak, 2026. október 20.				Szabó Ervin sk. polgármester            



                                                                         

Előzetes hatásvizsgálat
a jogalkotásról szóló 2010. évi CXXX. törvény 17.§ (1) bekezdése alapján

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a testületet tájékoztatni kell.
A törvény 17. § (2) bekezdése szerint a hatásvizsgálat során vizsgálni kell:
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet címe:
Nick község Önkormányzata Képviselő-testületének ../2026. (….) önkormányzati rendelete a Képviselő-testület Szervezeti és Működési Szabályzatáról szóló 11/2014.(XI.11.) önkormányzati rendelete módosításáról.

Társadalmi-gazdasági hatása: a képviselő-testület szabályozott, rendszeres működése közvetetten előnyös gazdasági és társadalmi hatást fejt ki. A képviselő-testület ülései és döntései kapcsán a nyilvánosság biztosítása alapelv.

Költségvetési hatása: nincs

Környezeti és egészségi következménye: nincs.

Adminisztratív terheket befolyásoló hatása: a rendelet-módosítást a TFIK felületén az elfogadást követő 3 munkanapon belül a Kormányhivatal felé jelezni kell. A rendelet-tervezet megalkotása a Loclex rendszerben történik, és itt kell végrehajtani a hatályosítást és a véglegesítést is.

A rendelet megalkotásának szükségessége: 
A Mötv. 53. § (1) bekezdése szerint: Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény 146/P. §-ban megállapított 33. § (2) bekezdés alapján a Képviselő-testület szervezeti és működési szabályzatában legkésőbb 2026. október 31-ig rendelkezik a Mötv. 33. § (2) bekezdése szerinti vagyoni szankcióról.  

A rendelet megalkotása elmaradása esetén várható következmények: törvényességi felhívás a Kormányhivatal részéről. 

A rendelet alkalmazásához szükséges feltételek:
                                             - személyi: nincs
- szervezeti: nincs
- tárgyi: nincs
- pénzügyi: nincs


[image: Integrált Jogalkotási Rendszer]Nick Község Önkormányzata Képviselő-testületének .../2026.(...) önkormányzati rendelete
a Képviselő-testület Szervezeti és Működési Szabályzatáról szóló 11/2014.(XI.11.) önkormányzati rendelete módosításáról
tervezet
[1] 2026. július elsején hatályba lépett az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény 15. alcíme, amely a Mötv. módosításáról szóló rendelkezéseket tartalmaz. A módosítás nyomán a Mötv. 33. § (2) bekezdés új rendelet-alkotási kötelezettséget keletkeztetett. A képviselő-testület köteles a szervezeti és működési szabályzatában rendelkezni a 33. § (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel.
[2] Nick község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:
1. §
A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 45. § (3) bekezdése helyébe a következő rendelkezés lép:
„(3) Annak a képviselőnek, aki éves szinten az ülések több mint 30 %-áról igazolatlanul hiányzik három havi tiszteletdíja megvonásra kerül. A három havi tiszteletdíjnak megfelelő összeget a tárgyévet követő év első 3 hónapjának tiszteletdíjából kell levonni. A választási ciklus utolsó évében a levonás a ciklus utolsó három hónapjának tiszteletdíjából esedékes.”
2. §
A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 46. §-a helyébe a következő rendelkezés lép:
„46. §
Amennyiben a képviselő személyes érintettsége esetén – törvényben meghatározott – bejelentési kötelezettségének nem tesz eleget, akkor erre irányuló indítvány esetén a képviselő három havi tiszteletdíja megvonásra kerül, melyről a képviselő-testület a soron következő ülésén dönt. A három havi tiszteletdíjnak megfelelő összeg megvonása a döntést követő három hónap tiszteletdíját érinti.”
3. §
A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet a következő 46/A. §-sal egészül ki:
„46/A. §
Amennyiben az Integritás Hatóság a képviselő vagyonnyilatkozat-tételi kötelezettségével összefüggésben a Mötv. 33. § (2) bekezdésében meghatározott hiányosságot tárt fel, akkor a képviselő három havi tiszteletdíja megvonásra kerül, melyről a Képviselő-testület a soron következő ülésén dönt. A három havi tiszteletdíjnak megfelelő összeg megvonása a döntést követő három hónap tiszteletdíját érinti. Ismételt kötelezettségszegés esetén a képviselő négy havi tiszteletdíja kerül megvonásra.”
4. §
(1) A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 1. melléklete az 1. melléklet szerint módosul.
(2) A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 2. melléklete a 2. melléklet szerint módosul.
5. §
A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet
a)	22. § (5) bekezdésében a „Vármegyei” szövegrész helyébe a „Megyei” szöveg,
b)	40. § (2) bekezdés c) pontjában a „Vármegyei” szövegrész helyébe a „Megyei” szöveg
lép.
6. §
Ez a rendelet 2026. november 1-jén lép hatályba.



Nick, 2026. október 27.



Szabó Ervin sk.					dr. Kiss Julianna sk.

	Az iromány az Integrált Jogalkotási Rendszerben készült.
IJR azonosító: LL-129326528-1
Készült: 2026.10.20. 13:35
Nyomtatta: [image: ]Böröndyné Nagy Anikó
	





polgármester							jegyző
1
2
0
 
1. melléklet az .../2026.(... . ... .) önkormányzati rendelethez
1. A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 1. melléklet 1.19. pontja helyébe a következő pont lép:



„1.19. Önkormányzati településkép-érvényesítési eszközökkel kapcsolatos eljárásokat folytat le.”
3
5
5
 
2. melléklet az .../2026.(... . ... .) önkormányzati rendelethez
1. A Képviselő-testület Szervezeti és Működési Szabályzatáról szóló 11/2014(XI.11.) önkormányzati rendelet 2. melléklete a következő 4. ponttal egészül ki:



„4. Nicki Forráskút Települési Értékekért Egyesület”
3
5
5
Általános indokolás
2026. július elsején hatályba lépett az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény 15. alcíme, amely a Mötv. módosításáról szóló rendelkezéseket tartalmaz. A módosítás nyomán a Mötv. 33. § (2) bekezdés új rendelet-alkotási kötelezettséget keletkeztetett. A képviselő-testület köteles a szervezeti és működési szabályzatában rendelkezni a 33. § (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel. A 33. § (1) bekezdése így szól: Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja (az e § alkalmazásában a továbbiakban: vagyoni szankció). Ismételt kötelezettségszegés esetén a csökkentés vagy a megvonás újra megállapítható. A módosítás érintette a méltatlanság esetköreit is. A Mötv. 38. § (1) bekezdésének új a) pontja szerint méltatlanság miatt a képviselő-testület határozatával megszünteti annak az önkormányzati képviselőnek a megbízatását, aki a vagyonnyilatkozat-tételi kötelezettségét elmulasztja, vagy a vagyonnyilatkozatában lényeges adatot, tényt szándékosan valótlanul közölt. 
Részletes indokolás
Az 1–3. §-hoz 
A képviselő kötelezettségszegése esetén a vagyoni szankciót rögzíti.
A 4. §-hoz 
A mellékletek módosítása szükséges: egyrészt bővül a polgármesterre átruházott hatáskörök köre, másrészt új egyesület került bejegyzésre.
Az 5. §-hoz 
2026. október 1-től a vármegye elnevezés megyére módosul. 
A 6. §-hoz 
A rendelet hatályba lépéséről rendelkezik.

